Charakteristika učebného odboru čašník, servírka

· štúdium je 3-ročné, ukončené záverečnou skúškou.  

Absolvent/absolventka učebného odboru: 

· je kvalifikovaným pracovníkom schopným samostatne pracovať v hoteloch, reštauráciách, baroch, kaviarňach a v iných spoločensko-zábavných zariadeniach 
a v zariadeniach spoločného stravovania, 
· je schopný/-á aktívne predávať produkt, zodpovedá za čistotu gastronomickej prevádzky, 
· poznajú suroviny, nápoje a technológiu ich výroby, ovládajú základné receptúry, 
· dokáže zabezpečiť obsluhu hostí a zodpovedať za ich spokojnosť,
· vie poradiť pri výbere jedál a nápojov, 
· dokáže poskytovať dodatočné informácie o menu v slovenskom aj cudzom jazyku,
· vie pracovať s výpočtovou technikou, robí dennú uzávierku elektronickej registračnej pokladnice a konzultuje požiadavky hostí v kuchyni,
· ovláda zásady vedenia administratívy, 
· ovláda zásady HACCP, bezpečnosti a ochrany zdravia pri práci, 
· disponuje kultivovaným a spoločenským správaním, 
· počas štúdia sa môže zúčastniť zahraničných, školou sprostredkovaných stáží 
· v Nemecku, Švajčiarsku, na Malte ..., 


Organizácia, miesto vyučovania 

Štúdium je organizované striedaním teoretického a praktického vyučovania – jeden týždeň teoretické vyučovanie, druhý týždeň praktické vyučovanie formou odborného výcviku. Teoretické vyučovanie sa realizuje v  budove školy na Jabloňovej ulici 1352 vo Zvolene. Praktické vyučovanie v odborných učebniach v budove školy na Jabloňovej ulici 1352 
vo Zvolene, v Hoteli Acadmic a Divadelnej reštaurácii v centre Zvolena. 

Ukončovanie štúdia 

Trojročné štúdium je ukončené záverečnou skúškou. 
Dokladom o vykonaní záverečnej skúšky je výučný list, záverečné vysvedčenie, dodatok 
k vysvedčeniu o záverečnej skúške.

Ďalšie štúdium 

Úspešní absolventi/absolventky majú v našej škole možnosť pokračovať v nadstavbovom štúdiu a dosiahnuť úroveň vzdelania úplné stredné odborné vzdelanie.

Viac informácií 

Viac informácií nájdete v časti Dokumenty – ŠkVP pre učebný odbor čašník, servírka.

Na konkrétne otázky Vám radi odpovieme na adrese: skola@soshotel.sk
